b'\n_START_ARTICLE_\nCurling\n_START_PARAGRAPH_\nCurling je mo\xc5\xa1tveni \xc5\xa1port podoben balinanju s to razliko, da ga igramo na ledu s te\xc5\xbekimi nabru\xc5\xa1enimi kamni imenovanimi iz angle\xc5\xa1\xc4\x8dine stones. Curling je najbolj raz\xc5\xa1irjen v Zdru\xc5\xbeenem kraljestvu, Skandinaviji, Kanadi in ZDA.\n_START_SECTION_\nIgralna povr\xc5\xa1ina\n_START_PARAGRAPH_\nIgri\xc5\xa1\xc4\x8de za curling, imenovano rink, je 146 \xc4\x8devljev (44,5 m) dolga ter 14 \xc4\x8devljev in 2 palca (4,318 m) \xc5\xa1iroka popolnoma vodoravna ledena ploskev._NEWLINE_Izrednega pomena pri pripravi ledu je tako imenovani pebble, to je po\xc5\xa1kropljena razpr\xc5\xa1ena voda, ki zamrzne takoj ob stiku z ledom. Ta pebble omogo\xc4\x8da kamnom hitrej\xc5\xa1e drsenje. Pebble se tekom tekme spreminja zaradi od trenja povzro\xc4\x8dene erozije._NEWLINE_Na vsaki strani igralne povr\xc5\xa1ine je narisana tar\xc4\x8da imenovana house (hi\xc5\xa1a) z radijem 6 \xc4\x8devljev (1,83 m). Sredina hi\xc5\xa1e imenovana tee je dolo\xc4\x8dena kot prese\xc4\x8di\xc5\xa1\xc4\x8de center line, katera razpolavlja igri\xc5\xa1\xc4\x8de v longitudinalni smeri, in tee line, postavljena 16 \xc4\x8devljev (4,9 m) od roba igri\xc5\xa1\xc4\x8da. Poleg tega sta na igri\xc5\xa1\xc4\x8du \xc5\xa1e hog lines postavljene na razdalji 37 \xc4\x8devljev (11,3 m)._NEWLINE_Hi\xc5\xa1o sestavljajo obro\xc4\x8di s premeri 4, 8 in 12 \xc4\x8devljev (1,22; 2,44 in 3,66 m), ki so zaporedoma rde\xc4\x8de, bele in modre barve._NEWLINE_Blizu roba igri\xc5\xa1\xc4\x8da so postavljene hacks, ki slu\xc5\xbeijo kot odrivna to\xc4\x8dka ob izvajanju meta.\n_START_SECTION_\nIgra\n_START_PARAGRAPH_\nCurling igrata dve mo\xc5\xa1tvi s po \xc5\xa1tirimi predstavniki. Igralci so dolo\xc4\x8deni po vrstnem redu izvajanja metov: prvi ali lead, drugi second, tretji third ter skip, ki me\xc4\x8de kot zadnji in je tudi kapetan ekipe. Tekma je sestavljena iz desetih end (rok, rund). Ob vsakem end-u vsak igralec izmeni\xc4\x8dno me\xc4\x8de po dvakrat._NEWLINE_Medtem ko so prvi trije igralci zadol\xc5\xbeeni z metanjem in pometanjem sweepping, skip ostaja v hi\xc5\xa1i, od koder nadzoruje metalne strategije. Ko pa je on na vrsti za met, ga nadome\xc5\xa1\xc4\x8da tretji._NEWLINE_Ob metu si igralec pomaga s hack-om od katerega se odrine in oddrsi proti \xc4\x8drti hog. Igralec mora kamen izpustiti pred to \xc4\x8drto. \xc4\x8ce kamen ne dose\xc5\xbee predzadnje \xc4\x8drte ali prese\xc5\xbee zadnjo \xc4\x8drto, je odstranjen iz igre._NEWLINE_Cilj igre je izbiti nasprotnikove kamne in postaviti lastne \xc4\x8dim bli\xc5\xbeje tee-ju._NEWLINE_Igralci ki opravljajo sweepping posku\xc5\xa1ajo usmeriti kamen v smer, ki jo je dolo\xc4\x8dil kapetan. To po\xc4\x8dnejo s tako imenovanim pometanjem (sweeping), tako da povzro\xc4\x8dajo trenje. Led se za\xc4\x8dne taliti, kar olaj\xc5\xa1a drsenje kamna._NEWLINE_Ko je vsaka ekipa izvedla po osem metov se dolo\xc4\x8dijo to\xc4\x8dke. Ekipa s kamnom najbli\xc5\xbejim sredini (tee-ju) prejme toliko to\xc4\x8dk, kolikor kamnov ima bli\xc5\xbejih sredini kot je najbli\xc5\xbeji nasprotnikov kamen._NEWLINE_Ekipa, ki ne dose\xc5\xbee to\xc4\x8dk v end-u ima pravico do zadnjega meta -hammer- v naslednjem.\n_START_SECTION_\nKamni\n_START_PARAGRAPH_\nKamen (stone) je zaokro\xc5\xbeen kamen iz \xc5\xa1kotskega granita (premer 30\xc2\xa0cm, vi\xc5\xa1ina 11,4\xc2\xa0cm) te\xc5\xbee ca. 20\xc2\xa0kg. Na zgornji strani je pritrjen ro\xc4\x8daj, medtem ko je dno vbo\xc4\x8deno. Drsalna povr\xc5\xa1ina je torej kolobar med radijema 6\xc2\xa0mm in 12\xc2\xa0mm.\n_START_SECTION_\nZgodovina\n_START_PARAGRAPH_\nTa \xc5\xa1port izhaja iz \xc5\xa0kotske in njegove prve omembe zasledimo v 16. stoletju, vendar je zelo verjetno , da je veliko starej\xc5\xa1i in da so ga igrali po celotni severni Evropi._NEWLINE_Kakorkoli \xc5\xbee, WCU (svetovna curling\xc5\xa1ka organizacija) ima kot sede\xc5\xbe Perth (Velika Britanija)._NEWLINE_Curling je postal olimpijski \xc5\xa1port leta 1924 na zimskih olimpijskih igrah v Chamonix-ju in je ostal olimpijska disciplina do leta 1932. Potem je bil ve\xc4\x8d kot 50 let odsoten, do leta 1998 v Naganu._NEWLINE_Trenutno je de\xc5\xbeela z najve\xc4\x8d igralci curlinga Kanada._NEWLINE_Tudi v Sloveniji so s curlingom za\xc4\x8deli v letu 2010. Ve\xc4\x8d lahko najdete na www.curling-zveza.si'